बेरमो कोयलांचल में तेनुघाट से लेकर कथारा, जरीडीह, बेरमो, फुसरो, चंद्रपुरा, दुग्दा आदि स्थानों पर जगह-जगह गंगा दशहरा पर दामोदर नदी का पूजन किया गया। इसी क्रम में दामोदर बचाओ आंदोलन के तहत देवनद दामोदर महोत्सव का आयोजन फुसरो हिन्दुस्तान पुल के नीचे दामोदर नदी के तट पर किया गया। यहां मुख्य अतिथि बेरमो विधायक योगेश्वर महतो बाटुल ने कहा कि दामोदर नदी काफी प्रदूषित हो गई थी। वर्ष 2004 से मंत्री झारखंड सरकार सह आंदोलन के अध्यक्ष सरयू राय ने दामोदर बचाओ आंदोलन चलाया। इसका असर पड़ा व पांच साल में दामोदर नदी लगभग स्वच्छ हो गई। अगर कहीं कोई फैक्ट्री गंदा पानी बहाता है तो उसपर तत्काल कार्रवाई हो रही है। यहां पंडित ब्रह्मदेव पांडेय ने विधि विधान से पूजा अर्चना कर गंगा आरती की। यजमान के रूप में जितेन्द्र सिंह एवं भाजपा नेत्री अर्चना सिंह मौजूद रहीं। मौके पर युवा व्यवसायी संघ अध्यक्ष आर उनेश, जिप सदस्य नीतू सिंह, पार्षद अनिता देवी, आजसू नगर अध्यक्ष बिनोद बाउरी, कार्यक्रम प्रभारी पंकज पांडेय, अनिल गुप्ता, भाई प्रमोद सिंह, मदन गुप्ता, दयानंद वर्णवाल, कृष्ण कुमार, अशोक सिंह, मनोहर नायक, वरुण नायक, मनोज कुमार, जितेंद्र सिंह, सूरज महतो, मुकेश मिश्रा अादि रहे।
पूजा करते बेरमो विधायक योगेश्वर महतो।
दामोदर नदी की पूजा करते मंत्री सरयू राय और मेयर भोलू पासवान।
bho_Deva mai_Deva bho_Deva